Գուգուշ

Գուգուշ (), իսկական անունը Ֆաիղե Աթեշին, ), պարսիկ դերասանուհի և երգչուհի։ 1970-ական թվականներին Իրանի ամենահայտնի երգչուհիներից ու դերասանուհիներից էր։ Հայտնի է նաև Թուրքիայում, Հարավային Կովկասում, ԱՄՆ-ում, Միջին Ասիայում։ ԽՍՀՄ-ում հայտնի է դարձել «Երկար գիշերը» ֆիլմից։

Կյանք և արվեստ 

Գուգուշը ծնվել է Թեհրանի Սարիչեշմե փողոցում, Սաբեր և Նասրին Աթաշինների ընտանիքում։ Հիանալի ձայնի ապագա կրողը դեռևս մանկության տարիներին սկսել է հոր հետ ելույթ ունենալ բեմի վրա։ Դեռևս 7 տարեկանից նկարահանվել է ֆիլմերում։ 1971 թվականին Կաննում երգել է «Retour de la ville» և «J’entends crier je t’aime» երգերը ֆրանսերենով և զբաղեցրել է առաջին տեղը։

Նրա բեմական անունը հոր հայազգի ընկերոջ՝ Թեհրանում ճանաչված երգիչ Գուգուշ (Գուրգեն) Վանաքիի անունն է, որի հետ մանկության տարիներին համերգներ է ունեցել, իսկ հայրը կրկեսային համարներ է ցուցադրել։

Գուգուշը տիրապետում է պարսկերենին, երգում է պարսկերենով, ադրբեջաներենով, հայերենով, անգլերենով, իտալերենով, իսպաներենով և ֆրանսերենով։ Իր հայրենի Իրանում նա մնում է որպես նորաձևության սիմվոլ և վայելում է հսկայական ժողովրդականություն։ Սակայն իրանական Իսլամական հեղափոխությունից հետո 1979 թվականին արգելեցին նրա ելույթը հայրենի Իրանում։ 2000 թվականից նա տեղափոխվում է Հյուսիսային Ամերիկա՝ Լոս Անջելես, որտեղ և ցայսօր էլ ապրում և շարունակում է իր ստեղծագործական գործունեությունը։ 2002 թվականին նրա «Ղարիբի Աշինա» երգը BBC կողմից ճանաչվել է որպես Միջին Ասիայի ամենահայտնի երգ։

Ընտանիք
Գուգուշը ամուսնացած է եղել երեք անգամ։ Ունի մեկ որդի՝ Կամբիզին առաջին ամուսնությունից։

Ֆիլմագրություն
 «Վախ և հույս» (بیم و امید, 1960)
 «Հրեշտակը» (فرشتۀ فراری, 1960)
 «Վախի ժայռը» (1963, پرتگاه مخوف)
 «Սատանի ճուտը» (شیطون بلا, 1965)
 «Թեհրանի թշվառները» (گدايان تهران, 1966)
 «Մեծ և փոքր» (فيل و فنجان, 1966)
 «Հուսեյն Կորդ»(حسين كرد, 1966)
 «Չորս քույրեր» (چهار خواهر, 1967)
 «Բախտի դարպասներ» (دروازه تقدير, 1967)
 «Գանձ և ջանք» (گنج و رنج, 1967)
 «Հանցագործների փնտրտուքով» (در جستجوي تبهكاران, 1967)
 «Երեք ցնորամիտները» (سه‌دیوانه, 1968)
 «Հրեշտակների գիշերը» (شب فرشتگان, 1968)
 «Յոթ երկնքի աստղը» (1968, ستاره هفت آسـمان)
 «Գեղեցկության մեղքը» (گناه زيبايی, 1969)
 «Լուսաբաց» (طلوع, 1970)
 «Հարսանեկան վեճ» (1970, جنجال عروسی)
 «Պատուհան» (1970, پنجره)
 «Տաք զգացողություն» (احساس داغ, 1971)
 «Անաստղ երկինք» (سـمون بی ستاره1970)
 «Հիալատի»(1973, خیالاتی)
 «Ամերիկուհի Մամելը» (1975, ممل امریکایی)
 «Նազերին» (نازنین, 1975)
 «Ուղեկիցը» (همسفر, 1975)
 «Կարոտի գիշերը» (1975, شب غریبان)
 «Մեղրամիս» (ماه عسل, 1976)
 «Երկար գիշեր» (1977, در امتداد شب)
 «Այս գիշեր ինչ որ մեկը լալիս է» (1979, امشب اشکی می ریزد)

Ծանոթագրություններ

Արտաքին հղումներ 
 Գուգուշի պաշտոնական կայքը
 www.iranian.com : Music, Googoosh

Իրանցի դերասաններ
Երգչուհիներ
Իրանցի դերասանուհիներ
Կեղծանուններ